Εκλογές στο Τζέρσεϊ

Στο Τζέρσεϊ διεξάγονται γενικές εκλογές για Συνέλευση (Assembly of the States of Jersey) και σε επίπεδο ενοριών. Παρότι έχουν συσταθεί πολλά πολιτικά κόμματα στο νησί, ελάχιστοι είναι οι υποψήφιοι που είναι προσκείμενοι σε κάποιο από αυτά και δεν κατέρχονται στις εκλογές ως ανεξάρτητοι. Σε όλες τις εκλογές χρησιμοποιείται το πλειοψηφικό σύστημα (First-past-the-post). Το 2008 η ηλικία χορήγησης δικαιώματος ψήφου μειώθηκε στα 16 χρόνια.

 Γενικές εκλογές διεξήχθησαν για πρώτη φορά το 1990 και μετά τα έτη 1993, 1996, 1999 , 2002, 2005, το 2008 , το 2011 , το 2014 , το 2018 και το 2022. Εκλέγεται Κοινοβούλιο. Από το 2011 η συνέλευση (States of Jersey) αριθμεί 51 εκλεγμένα μέλη: 10 γερουσιαστές (εκλέγονται σε παννησιωτικό επίπεδο), 29 βουλευτές (εκλεγμένοι σε μονοεδρικές και πολυεδρικές περιφέρειες) και 12 Connétables (επικεφαλής των ενοριών).Η κανονική θητεία των μελών του κοινοβουλίου είναι τα 4 χρόνια, παρότι τα μέλη που εξελέγησαν τον Οκτώβριο του 2011 και τον Οκτώβριο του 2014 έχουν πιο σύντομη θητεία. Από το 2018 εκλογές θα διεξάγονται κάθε 4 χρόνια το Μάιο.Το αξίωμα του γερουσιαστή θεσμοθετήθηκε το 1948. Η αρχική τους θητεία ήταν 9 χρόνια, όμως μειώθηκε στα 6 το 1966 και στα 4 χρόνια το 2011.Στις εκλογές του Οκτωβρίου του 2014 ο αριθμός των γερουσιαστών μειώθηκε σε 8. Οι πιο πρόσφατες γενικές εκλογές διεξήχθησαν στις 22 Ιουνίου 2022. Οι ανεξάρτητοι κέρδισαν 35 έδρες από τις συνολικά 49 του κοινοβουλίου (States Assembly). Στις εκλογές του 2022 για πρώτη φορά εφαρμόστηκε το νέο εκλογικό σύστημα. Με βάση αυτόν, ο ρόλος των γερουσιαστών καταργήθηκε και αντικαταστάθηκαν από 37 αντιπροσώπους στις 9 επαρχίες. Η εκλογή ενός Connétable από καθεμιά από τις 12 ενορίες παραμένει. Γενικές εκλογές διεξήχθησαν τον Οκτώβριο και το Νοέμβριο του 2008. Επίσης, στις 15 Οκτωβρίου, μαζί με την εκλογή των γερουσιαστών (6 έδρες), διεξήχθη και δημοψήφισμα. Οι γενικές εκλογές του 2008 ήταν οι πρώτες στις οποίες ψήφισαν και άτομα ηλικίας 16 και 17 ετών, καθώς νωρίτερα ψηφίστηκε νόμος, που έθεσε το όριο της ηλικίας για δικαίωμα ψήφου στα 16. Ο νόμος τέθηκε σε ισχύ στις 12 Μαρτίου του 2008, από 1η Απριλίου 2008. Οι εκλογές για αντιπροσώπους διενεργήθηκαν στις 26 Νοεμβρίου του 2008. Εξελέγησαν 12 νέοι αντιπρόσωποι , ενώ 5 αντιπρόσωποι ως εκείνη την ημέρα έχασαν τις έδρες τους. 4 αντιπρόσωποι επανεξελέγησαν χωρίς αντίπαλο. Στις εκλογές που διεξήχθησαν στις 19 Οκτωβρίου 2011 για τη Βουλή (States of Jersey) εξελέγησαν για πρώτη φορά (παράλληλα) και γερουσιαστές, βουλευτές και οι επικεφαλής των ενοριών (αγγλ. Constables). Ο αριθμός των εδρών στο Κοινοβούλιο μειώθηκε από 53 σε 51. Γενικές εκλογές διεξήχθησαν στις 15 Οκτωβρίου 2014. Την περίοδο των εκλογών, υπήρχαν 49 μέλη του Κοινοβουλίου. Οι 29 βουλευτές (deputies) εξελέγησαν από 18 περιφέρειες, 9 περιφέρειες εξέλεξαν έναν βουλευτή, 5 περιφέρειες εξέλεξαν δύο βουλευτές και 2 περιφέρειες εξέλεξαν 4 βουλευτές. Οι ψηφοφόροι μπορούσαν να ρίξουν όσες ψήφους ήθελαν ανάλογα με τον αριθμό των εδρών στην περιφέρεια. Οι 12 επικεφαλής των ενοριών (Connétables) εξελέγησαν από καθεμιά από τις 12 ενορίες, ενώ οι 8 γερουσιαστές εξελέγησαν σε παννησιωτικό επίπεδο, με τον κάθε ψηφοφόρο να έχει δικαίωμα να δώσει μέχρι και 8 ψήφους. Ο ανώτερος υπουργός Ίαν Γκορστ εξελέγη γερουσιαστής, όπως και ο Φίλιπ Μπέιλχας. Η συμμετοχή στις εκλογές για γερουσιαστές ήταν 39,8%, για επικεφαλής των ενοριών ήταν 54,3% και για τις εκλογές των αντιπροσώπων (βουλευτών- Deputies) ήταν 39,7%. Στις εκλογές για γερουσιαστές, που διεξήχθησαν στις 15 Οκτωβρίου 2008 , οι έδρες που αποφασίστηκαν ήταν 6. Επαναληπτικές βουλευτικές εκλογές έγιναν στις 5 Μαρτίου 2014. Οι Τρέβορ Πίτμαν και Σόνα Πίτμαν έχασαν τις έδρες τους τον Ιανουάριο του 2014 έπειτα από την πτώχευση που κήρυξαν. Έτσι, οι επαναληπτικές εκλογές έγιναν για τις έδρες τους στις περιφέρειες Σεντ Χέλιερ Νο 1 και Σεντ Χέλιερ 2. Nick Le Cornu 248 Gordon Forrest 201 Paul Le Claire 178 Roy Travert 70 Maureen Morgan 51 Sam Mézec 277 Ian Philpott 99 Bernard Manning 87 Paul Huelin 65 Στο δημοψήφισμα, που διεξήχθη στις 15 Οκτωβρίου του 2008, οι ψηφοφόροι απέρριψαν την πρόταση να υιοθετηθεί η ώρα της Κεντρικής Ευρώπης. Τα αποτελέσματα του δημοψηφίσματος ήταν: Ναι: 6.564 ψήφοι (27,46%) Όχι: 17.230 (72,07%)Άκυρα/ Λευκά 113 (0,47%) Συμμετοχή: 43,15% Στις 24 Απριλίου 2013 διεξήχθη δημοψήφισμα για μεταρρυθμίσεις στο εκλογικό σύστημα. Οι ψηφοφόροι επέλεξαν ανάμεσα σε 3 προτάσεις για εκλογικό σύστημα. Η B πρόταση υπερίσχυσε με 41% των ψήφων στον πρώτο γύρο και το 55% στο δεύτερο γύρο. Η συμμετοχή ήταν 26%.Με βάση το σημερινό εκλογικό σύστημα εκλέγονται 29 αντιπρόσωποι σε περιφέρειες που αριθμού από 1.200 ως και 3.000 κατοίκους, χωροφύλακες που ηγούνται των 12 ενοριών του Τζέρσεϊ και 10 γερουσιαστές εκλέγονται σε παννησιωτική βάση.Οι 3 επιλογές ήταν: Ταυτόχρονα με τις γενικές εκλογές, στις 15 Οκτωβρίου 2014 διεξήχθη δημοψήφισμα για εκλογικές μεταρρυθμίσεις. Οι ψηφοφόροι ρωτήθηκαν για το αν οι επικεφαλής των ενοριών (Connétables) έπρεπε να συνεχίσουν να γίνονται αυτόματα μέλη του κοινοβουλίου (States) και ενέκριναν την πρόταση με ποσοστό 62%. Η εκστρατεία για θετική ψήφο υποστηρίχθηκε από τον ανώτερο υπουργό Ίαν Γκορστ.